Jennifer Anne Doudna

**Jennifer Anne Doudna Cate** (; * 19. Februar 1964 in Washington, D.C.) is en US-amerikaansch Biochemikerin un Molekularbiologin an de University of California, Berkeley. Se kunn mit wegwiesend Arbeiten to dat Verkloren vun komplex Strukturen vun katalytisch wirkend RNA (so nömmt Ribozyme) bidragen. 2020 wurr hör gemeensam mit Emmanuelle Charpentier de Nobelpries för Chemie tospraaken.

## Leven
Doudna is bi Hilo up Hawaii upwussen. 1985 hett se hör Bachelor bi Sharon M. Panasenko an dat Pomona College un 1989 en PhD bi Jack William Szostak an de Harvard University maakt. As Postdoktorandin hett se bi Szostak un bi Thomas Robert Cech an de University of Colorado arbeit. 1994 kreeg se en eerste Professur an de Yale University *(Assistant Professor)* un steeg bit 2000 to en ordentlich Professur up. 2000/2001 weer se Gastperfessersche an de Harvard University, bevör se 2003 an de University of California, Berkeley wesseln dee.

Doudna forscht buterdem siet 1997 för dat Howard Hughes Medical Institute un is tosätzlich siet 2003 för dat Lawrence Berkeley National Laboratory tätig. Hör Ehemann, Jamie H. Doudna Cate (* 1968), weer en vun hör eerst Studenten un is (Stand 2019) ebenfalls Perfesser an de University of California, Berkeley.

## Wirken
Doudna hett innovative Forschungen leist, de to en Methood führen dee, de de Kristallisatschoon vun groot RNA-Moleküle mögelk maakt. Se hett de Kristallstruktur vun katalytisch aktiver RNA-Moleküle (Ribozyme) bestimmt un dat vun dat RNA-Molekül, dat den Ribonukleoprotein-Karn vun dat Signalerkennungspartikel bildt. Se hett de strukturellen Eegenschapen vun disse Moleküle herutfunnen un hett en deeper Verständnis vun de RNA-Funktion bi de Katalyse un de Proteinbiosynthese mögelk maakt. 2012 hett se gemeensam mit Emmanuelle Charpentier en grundleggend Arbeit to de CRISPR/Cas-Methode mit de Demonstratschoon vun den Gebruuk vun Cas9, um Snitte in beliebige DNA-Sequenzen to maaken, herutbrocht. Dorneben weer se an de Entwicklung vun de CRISPRi bedeeligt.

Aktuelle Arbeiten (Stand 2014) befaaten sück mit de Rull vun de mRNA-Struktur bi de microRNA-vermittelten Genregulatschoon, mit de internen ribosomalen Intrittsstäe *([[IRES (Biologie)|internal ribosomal entry site]])*, mit de strukturellen un biochemischen Charakteriseeren vun dat CRISPR-vermittelten bakteriellen Immunsystem, mit de Struktur un Funktschoonswies vun dat Signalerkennungspartikels un mit de RNA-Erkennung dör Dicer-Enzyme.

Luut Google Scholar hett Doudna en h-Index vun 125, luut Datenbank Scopus en vun 98 (jewiels Stand Oktober 2020). Siet 2015 hett hör Thomson Reuters wegen de hooch Tall vun hör Zitatschonen to de Favoriten up en Nobelpries för Chemie tellt. 2020 kreeg se „für die Entwicklung einer Methode zur Genom-Editierung“ gemeensam mit Emmanuelle Charpentier den Nobelpries för Chemie tospraaken.

## Utteknungen (Utwahl)

* 1999: William O. Baker Award for Initiatives in Research der National Academy of Sciences
* 2000: Alan T. Waterman Award
* 2001: Eli Lilly Award in Biological Chemistry
* 2002: Liddmaat vun de National Academy of Sciences
* 2003: Liddmaat vun de American Academy of Arts and Sciences
* 2008: Fellow vun de American Association for the Advancement of Science 
* 2010: Liddmaat vun dat *Institute of Medicine* (hüüd National Academy of Medicine)
* 2013: Hans Neurath Award vun de Protein Society
* 2014: Dr. Paul Janssen Award for Biomedical Research (mit Emmanuelle Charpentier)
* 2014: Gabbay Award (mit Feng Zhang un Emmanuelle Charpentier)
* 2014: Lurie Prize in Biomedical Sciences
* 2015: Breakthrough Prize in Life Sciences
* 2015: Prinzessin-von-Asturien-Pries (mit Emmanuelle Charpentier)
* 2015: Gruber-Pries för Genetik (mit Emmanuelle Charpentier)
* 2015: Massry-Pries (mit Philippe Horvath un Emmanuelle Charpentier)
* 2016: UNESCO-L’Oréal-Pries
* 2016: Paul-Ehrlich-und-Ludwig-Darmstaedter-Pries (mit Emmanuelle Charpentier)
* 2016: Warren Alpert Foundation Prize
* 2016: Canada Gairdner International Award
* 2016: HFSP Nakasone Award (mit Emmanuelle Charpentier)
* 2016: Utwärtig Liddmaat vun de Royal Society
* 2016: H.P.-Heineken-Pries för Biochemie un Biophysik
* 2016: Dickson Prize in Medicine
* 2016: Tang Prize för Biopharmazeutische Forschung (mit Feng Zhang und Emmanuelle Charpentier)
* 2016: BBVA Foundation Frontiers of Knowledge Award
* 2017: Japan-Pries (mit Emmanuelle Charpentier)
* 2017: F. A. Cotton Medal
* 2017: Albany Medical Center Prize (mit Emmanuelle Charpentier, Luciano Marraffini, Francisco Juan Martínez Mojica un Feng Zhang)
* 2017: Dickson Prize in Science
* 2018: Croonian Lecture vun de Royal Society
* 2018: NAS Award in Chemical Sciences
* 2018: Kavli-Pries (mit Emmanuelle Charpentier un Virginijus Šikšnys)
* 2018: Pearl Meister Greengard Prize
* 2018: Harvey-Pries (mit Emmanuelle Charpentier, Feng Zhang)
* 2020: Wolf-Pries in Medizin (mit Emmanuelle Charpentier)
* 2020: Nobelpries für Chemie (mit Emmanuelle Charpentier)


## Weblinks

* Jennifer Anne Doudna un Doudna Lab bi de University of California, Berkeley (berkeley.edu)
* Jennifer Doudna bi dat Lawrence Berkeley National Laboratory (lbl.gov)
* Jennifer A. Doudna, PhD bi dat Howard Hughes Medical Institute (hhmi.org)

## Literatur
* Melissa Marino: *Biography of Jennifer A. Doudna.* In: *[[Proceedings of the National Academy of Sciences]].* 101, 2004, S.&nbsp;16987–16989 

## Enkeld Nahwiesen